ເກົາຫຼີໃຕ້ ສົ່ງທູດພິເສດ ໄປຈີນ ເພື່ອຫາລື ກ່ຽວກັບລະບົບ THAAD ແລະເກົາຫຼີເໜືອ
ໂຄສົກຂອງທ່ານມູນ ໄດ້ກ່າວວ່າ ທ່ານປະທານາທິບໍດີ ເຫັນດີນຳການມີ “ເປົ້າໝາຍດຽວກັນ” ​ ໃນ​ການ​ເຮັດ​ໃຫ້ແຫລມເກົາຫຼີ ​ເປັນ​ເຂດ​ປອດນິວເຄລຍ.
ທຳນຽບຂອງປະທານາທິບໍດີເກົາຫຼີໃຕ້ ທ່ານ Moon Jae-in ໄດ້ກ່າວ ໃນວັນພະຫັດ ມື້ນີ້ ວ່າ ທ່ານ Moon ວາງແຜນຈະສົ່ງຄະນະຜູ້ແທນຊຸດນຶ່ງ ໄປປັກກິ່ງ ເພື່ອປຶກສາ ຫາລື ກ່ຽວກັບໂຄງການນິວເຄລຍຂອງເກົາຫຼີເໜືອ ແລະຄວາມເປັນຫ່ວງຂອງຈີນ ກ່ຽວກັບລະບົບປ້ອງກັນລູກສອນໄຟຂອງສະຫະລັດ ທີ່ໄດ້ມີການຕິດຕັ້ງຢູ່ໃນເກົາຫຼີ ໃຕ້ ຜູ້ນຳທັງສອງ ໄດ້ໂອ້ລົມກັນ ທາງໂທລະສັບ ນຶ່ງມື້ ຫຼັງຈາກ ທ່ານ Moon ໄດ້ສາບານ ໂຕເຂົ້າຮັບຕຳແໜ່ງແທນທ່ານນາງ Park Geun-hye ຜູ້ທີ່ໄດ້ຖືກປົດເມື່ອບໍ່ດົນມານີ້ ໂຄສົກຂອງທ່ານມູນ ໄດ້ກ່າວວ່າ ທ່ານປະທານາທິບໍດີ ເຫັນດີນຳການມີ  ໃນການເຮັດໃຫ້ແຫລມເກົາຫຼີ ເປັນເຂດປອດນິວເຄລ ແລະ ທ່ານມູນ ເຂົ້າໃຈດີ ເຖິງຄວາມເປັນຫ່ວງຂອງຈີນ ກ່ຽວກັບລະບົບປ້ອງກັນລູກສອນໄຟ ທີ່ຍິງມາ ໃນລະດັບສູງ ຂອງສະຫະລັດ ຫຼື THAAD ເກົາຫຼີໃຕ້ໄດ້ເຮັດວຽກຮ່ວມກັບສະຫະລັດ ໃນການພັດທະນາລະບົບປ້ອງກັນລູກ ສອນໄຟ THAAD ເພື່ອຊ່ວຍປົກປ້ອງໃນກໍລະນີທີ່ຖືກໂຈມຕີດ້ວຍລູກສອນໄຟຂອງ ເກົາຫຼີເໜືອ ພາກທີນຶ່ງຂອງລະບົບດັ່ງກ່າວສາມາດປະຕິບັດການໄດ້ແລ້ວ ເມື່ອຕົ້ນ ເດືອນນີ້ ແລະຄາດກັນວ່າ ຄວາມສາມາດຢ່າງຄົບຖ້ວນຂອງລະບົບລູກສອນໄຟນີ້ ຈະຕິດຕັ້ງແລ້ວສຳເລັດ ພາຍໃນທ້າຍປີນີ້ ຈີນມອງເຫັນວ່າ ລະບົບປ້ອງກັນລູຸກສອນໄຟ THAAD ເປັນໄພຂົ່ມຂູ່ ແລະ ມີອິດ ທິພົນ ທີ່ສ້າງຄວາມວຸ້ນວາຍ ຢູ່ໃນຂົງເຂດ ແລະໄດ້ຕ້ອບໂຕ້ຕໍ່ເກົາຫຼີໃຕ້ ດ້ວຍການ ຈຳກັດໃນເລື່ອງການທ່ອງທ່ຽວ ແລະ ການນຳເຂົ້າສິນຄ້າ ທ່ານມູນ ໄດ້ກ່າວຢູ່ໃນທີ່ພິທີສາບານໂຕເຂົ້າຮັບຕຳແໜ່ງ ໃນວັນພຸດວານນີ້ວ່າ ທ່ານ ພ້ອມແລ້ວ ທີ່ຈະນຳພາ ການດຳເນີນຄວາມພະຍາຍາມ ທາງດ້ານການທູດນາໆ ຊາດຄັ້ງໃຫຍ່ ເພື່ອຫາທາງແກ້ໄຂ ສະຖານະການດ້ານຄວາມໝັ້ນຄົງ ທີ່ກຳລັງ ເຄັ່ງຕຶງຢູ່ ດ້ວຍສັນຕິວິທີ ທ່ານກ່າວວ່າ ທ່ານມູນ ຢາກໃຫ້ເສີມຂະຫຍາຍ ການເຈລະຈາ ແລະ ການພົວພັນກັບເກົາຫຼີເໜືອ ໃນຂະນະດຽວກັນ ກໍຍັງສືບຕໍ່ ການກົດດັນ ແລະມາດຕະການລົງໂທດຕ່າງໆ ເພື່ອ ຊຸກຍູ້ ໃຫ້ມີການປ່ຽນແປງ ທ່າທີຂອງທ່ານ ຂັດແຍ້ງກັບທ່າທີຂອງ ປະທານາທິບໍດີ ດໍໂນລ ທຣຳ ທີ່ຢາກຈະເພີ່ມການກົດດັນຕໍ່ຟຽງຢາງ ໂດຍຜ່ານການສ້າງຄວາມໂດດ ດ່ຽວ ແລະ ມາດຕະການລົງໂທດຕ່າງໆ ຕໍ່ໄປອີກ